**ХҮНС ХӨДӨӨ АЖ АХУЙН ГАЗРЫН**

 **2022 ОНЫ 03 ДУГААР САРЫН ХИЙСЭН АЖЛЫН МЭДЭЭЛЭЛ**

2022.03.28 Улиастай хот

Нэг. Удирдлага зохион байгуулалтын ажлын талаар:

1. Төсвийн гүйцэтгэлийн 03 дугаар сарын мэдээг санхүүгийн программаас гаргаж  аймгийн төрийн сангаар хянуулан ХХААХҮ-н яаманд хүргүүлсэн. Байгууллагын шилэн дансны мэдээллийг сар бүрийн 08-ны дотор системд байршуулан ажилласан.
2. 2022 оны 03 дугаар сарын байдлаар ирсэн албан бичиг 21, явсан бичиг 6, Газрын даргын Б тушаал 3, А тушаал 1 гарч, өргөдөл 0 ирсний мэдээ тайланг холбогдох газруудад хүргүүлж ажилласан.
3. Гамшгаас хамгаалах команд штабын сургуулийн бэлтгэл ажлыг хангах ажлын хүрээнд Хүнс, хөдөө аж ахуйн алба нь удирдамж төлөвлөгөөний дагуу арга хэмжээнүүдийг зохион байгуулан аймгийн онцгой байдлын газрын салааны захирагч дэслэгч Ц.Ням-очиртой хамтран алба мэргэжлийн ангийн албан хаагчдын жагсаалын бэлтгэлийг 03-р сарын 22, 24-ний өдрүүдэд 2 удаа хийлгэж хувцас, аранзны үзлэгийг хийн жигдрүүлэн ажилласан.
4. Гүйцэтгэлийн удирдлагын мэдээллийн цахим сан /plan.igovernment.mn/-д байгууллагын төрийн захиргааны, үйлчилгээний нийт 12-н албан хаагч 03 дугаар сарын гүйцэтгэлийн төлөвлөгөөний хэрэгжилтийг бүрэн тайлагнаж ажилласан.
5. Хүнс, хөдөө аж ахуйн газрын ажилтан албан хаагчдын Нийгмийн баталгааг хангах хөтөлбөрийг хэрэгжүүлэх 2022 оны ажлын төлөвлөгөөнд тусгагдсан албан хаагчдыг эрүүл мэндийг үзлэг оношилгоонд хамруулах ажлыг Чигэстэй багийн өрхийн эмнэлэгтэй хамтран 2022 оны 3-р сарын 25-ны өдөр зохион байгуулж нийт албан хаагчдыг Элэгний В,С, Бэлгийн замын халдварт өвчин, Элэг, Ходоод, Түрүү булчирхай, Сахар, Хеликобактер, Биеийн жингийн индекс тодорхойлох зэрэг 8-н төрлийн үзлэг шинжилгээнд хамруулсан. Мөн албан хаагчид сайн дурын үндсэн дээр элэгний В вирусийн вакцинд хамрагдах боломжтой юм.

Хоёр: Үйлдвэр, худалдаа үйлчилгээний албаны хийсэн ажлын мэдээлэл

1. Монгол улсын Засгийн газраас газар тариалангийн үйлдвэрлэл эрхлэгчдийн үйл ажиллагааг дэмжих зорилгоор хөнгөлөлттэй зээл олгох ажлын хүрээнд аймгийн хэмжээнд газар тариалангийн үйлдвэрлэл эрхэлж байгаа 78 аж ахуйн нэгж, 573 өрхийн судалгааг сумдаас авч нэгтгэж байна.
2. Тариалалтад дутагдах үрийн захиалгыг сумдаас авч нэгтгэж байна. Одоогийн байдлаар үр тариа 226 тн, малын тэжээлийн үр 122 тн, төмс 11 тн, төл сонгино 1750 кг, хүнсний ногооны үр 93.7 кг дутагдаж байна.
3. Монгол улсын Ерөнхийлөгчийн ивээл дор 2022 оны 04 дүгээр сард зохион байгуулагдах **“Хүнсний хангамж, аюулгүй байдал - газар тариалан”** үндэсний чуулганд аймгаас агрономчийн төлөөлөл 5, үр тарианы үйлдвэрлэл эрхлэгч 4, төмс, хүнсний ногооны тариалан эрхлэгч 5, жимс, жимсгэнэ тариалан эрхлэгч 3 хүн нийт 17 хүнийг хамруулахаар бэлтгэл ажлыг хангаж байна.
4. Сумдын засаг дарга нарт Хоршооны тухай хуулийн шинэчилсэн найруулгын дагуу Хүнс, хөдөө аж ахуй, хөнгөн үйлдвэрийн Сайдын 2021 оны 12 дугаар сарын 13-ны өдрийн А-361 дугаар тушаалаар батлагдсан Хоршоог хөгжүүлэх сангаас хөнгөлөлттэй зээл олгох, сонгон шалгаруулах, эргэн төлүүлэх, хяналт тавих журмын хүрээнд албан бичгээр чиглэл, зөвлөгөө мэдээлэл өгч ажилласан.
5. Монголын хөдөө аж ахуйн хоршоологчдын үндэсний холбоо, Малчдын нийгмийн хамгааллыг өргөжүүлж, цочролд хариу үзүүлэх бэлэн байдлыг нэмэгдүүлэх нь төслөөс 2022 оны 03 дугаар сарын 16-ны өдөр сургалт зохион байгуулсан. Тус сургалтад зорилтот 5 сумын 6 хоршоо хамрагдсан.
6. “Хоршоог хөгжүүлэх сангаас хөнгөлөлттэй зээл олгох, сонгон шалгаруулах журам”, Хоршооны тухай хууль, эрх зүйн орчны өөрчлөлт, Төрөөс баримталж буй бодлого, Хоршоог хөгжүүлэх сангийн үйл ажиллагааг эхлүүлэх, анхаарах асуудлууд сэдэвт цахим сургалтыг 2022 оны 03 дугаар сарын 22-ны өдөр Жижиг, дунд үйлдвэрийн газартай хамтран зохион байгуулсан. Үүнд: Сумын засаг дарга, Иргэдийн Төлөөлөгчдийн хурлын дарга, Жижиг, дунд үйлдвэр хоршооны асуудал хариуцсан мэргэжилтэн, хоршооны төлөөлөл зэрэг нийт 80 хүнийг хамруулсан байна.
7. Тосонцэнгэл суманд үйл ажиллагаа явуулж буй 20 хоршооны төлөөлөл нарт 2022 оны 03 дугаар сарын 23-ны өдөр “Хоршоог хөгжүүлэх сангаас хөнгөлөлттэй зээл олгох, сонгон шалгаруулах журам”-ыг танилцуулж, зөвлөгөө мэдээллийг хүргэн ажилласан.
8. Хүнсний хангамжийн нөөцийн мэдээг 7 хоног бүрийн 5 дахь өдөр сумын Хөдөө аж ахуйн тасгаас авч нэгтгэн 1 дэх өдөр бүр ХХААХҮ-н яаманд хүргүүлэн ажиллаж байна. 2022 оны 03 дугаар сарын 28-ны байдлаар мах 144.9 тн, гурил 287.1 тн, гурилан бүтээгдэхүүн 11.3 тн, төрөл бүрийн будаа 60.2 тн, хуурай сүү 9.8 тн, ургамлын тос 13.4 тн, өндөг 0.8 тн, төмс 224.1 тн, хүнсний ногоо 194.65 тн, давс 25.3 тн, элсэн чихэр 32.66 тн, савласан ус 28.2 тн-ын нөөцтэй байна.
9. Аймгийн баталгаажуулалтын зөвлөлийн 3-р сарын хуралд оролцож 3 сумын 9 аж ахуйн нэгжийн тохирлын гэрчилгээ шинээр олгох болон сунгалт хийгдсэн.
10. Аймгийн хүнсний тэнцэл тооцох ажлын хүрээнд холбогдох судалгааг хийж байна.
11. Монгол улсын засгийн газрын 399 дүгээр тогтоолын дагуу гамшгийн аюулын тухай зарлан мэдээллийн дохиогоор Хүнс хөдөө аж ахуйн алба, мэргэжлийн анги бүрэн бүрэлдэхүүнтэйгээр оролцож хариуцсан үүргийг гүйцэтгэлээ.

Гурав: Мал үржлийн албаны хийсэн ажлын мэдээ

1. Бог малын хээлтүүлэгчийг ялган төвлөрүүлсэн судалгааг авч байна.
2. 7 хоног бүрийн Пүрэв гаригт мал төлөлтийн болон том малын зүй бус хорогдлын мэдээг авч ХХААХҮЯ, Аймгийн ЗДТГ, ХОХБТХ-д хүргүүлэн ажиллаж байна.
3. Худаг ашиглалтын тайланг гаргаж 3 сарын 20-ны өдөр ХХААХҮЯ-д хүргүүлсэн.
4. 2018-2021 онд орон нутгийн болон улсын төсвөөр гаргасан худгийн судалгааг гаргаж 3 сарын 28-нд ХХААХҮЯ-д хүргүүлсэн.
5. ХХААХҮЯ-с ирүүлсэн туслах малчин ажиллуулах боломжтой малчдын судалгааг сумдаас авч нэгтгэж байна.
6. 2022 оны хээлтүүлэгчийн ээмэгний захиалгыг сумдаас авч ХХААХҮЯ-д хүргүүлсэн.
7. Чинээлэг малчин арга хэмжээг 24 сумд танилцуулах сургалтыг Аймгийн ЗДТГ-н ХОХБТХ-тэй хамтран зохион байгуулсан.
8. Аймгийн өвс тэжээлийн аюулгүй нөөцийг 5 цэгт хүлээн авах ажлаар Түдэвтэй, Тосонцэнгэл сумдад нөөцийн өвсийг хүлээн авсан.
9. Төл бойжилт хорогдлын мэдээг хүргэх airs.mofa.gov.mn программын сургалтад хамрагдсан.
10. 2021 оны ноосны урамшуулалын падааны шивэлт 24 сумын нэгтгэлд үйлдвэр болон аймгийн мэдээлэл зөрүүтэй 1400 гаруй малчины мэдээллийг падааны мэдээлэлтэй тулгаж ХХААХҮЯ-д хүргүүлсэн.

ХҮНС, ХӨДӨӨ АЖ АХУЙН ГАЗАР